تورکیه پرزیدنتی سؤزچوسو ایبراهیم قالین، فتح الله‌چی ترور تشکیلاتی پارالل دولت یاپیلانماسی (فتو / پ.د.ی)'نین 15 ژوئیه‌ده کودتا گیریشیمی‌نین توپلومو بیر-بیرینه داها یاخین حالا گتیردیگینی سؤیله‌دی.
سؤزچو قالین، "تاریخه و میللی بیرلیگه شاهیدلیک" پروقرامی چرچیوه‌سینده بالکان اؤلکه‌لرین‌دن تورکیه‌یه گلن مطبوعات هیاتینی قبول ائتدی.
ایبراهیم قالین، پرزیدنت کوللیه‌سیندکی قبولدا، 15 ژوئیه کودتا گیریشیمی ایله تورکیه و بالکان اؤلکه‌لری آراسین‌داکی علاقه‌لره توخوندو.
فتونون کودتا تشببوسو ایله باغلی؛
"باشقا اؤلکه‌لرده بو طرز بیر گیریشیم، توپلومو و ایقتیصادی چؤکونتویه اوغرادیردی" دئین ایبراهیم قالین؛
"آنجاق تورکیه‌ده توپلوم بیر-بیرینه داها یاخین، ایقتیصاد دا داها گوجلو حالا گلدی." دئدی.
15  ژوئیه کودتا گیریشیمی‌نین تام مناسییلا حکومتی دئویرمک اوچون ائدیلمیش بیر کودتا گیریشیمی اولدوغونو وورغولایان قالین؛
"تورکیه بو گونه قدر چوخ سایدا کودتا گؤردو، آنجاق بئله بیر کودتا گیریشیمی ایله داها اوّل هئچ قارشیلاشمادی. فتو، هر زامان گوجلونون یانیندا اولموش بیر تشکیلات. غیری-قانونی فعالیت‌لر ایچینده‌دیرلر، جینایت ایمپراتورلوغو قورموش‌لار. فتویه همت آدی آلتیندا میلیون‌لارلا دولار پول گلمیش. آچدیق‌لاری تورک مکتب‌لرینده نه کیمی سهو‌لر وار دئسه‌نیز، بو مکتب‌لر باها‌لی، یالنیز گوجلو عائله‌لرین، سیاستچی‌لرین اوشاق‌لارینی سئچمیش و اونلاری یوکسک موقعیت‌لره گتیرمیش. ایمتحان سوال‌لارینی اونلارا وئریب چوخ یوکسک نتیجه‌لر آلما‌لارینی تامین ائتمیش، بورادا اردم ده، شفاف‌لیق دا یوخدور. " دگرلدیرمسی ائتدی.
